**REGULAMENTUL CONCURSULUI**

**„FRUMOASA LIMBĂ ROMÂNEASCĂ”**

**11.05.2013**

Concursul este avizat de către Inspectoratul Şcolar Vâlcea şi se adresează  elevilor din învăţământul primar (clasele a II-a, a III-a, a IV-a).

Participanţii la concurs vor fi înscrişi de către un cadru didactic până în data de 09.05.2013, pe adresa de e-mail a şcolii scoalaorlesti@yahoo.com, după modelul Anexei 1 (fişa de înscriere), în limita a 150 de locuri. Menţionăm că fiecare cadru didactic poate înscrie **cel mult 3 elevi.** Cadrele didactice sunt rugate sa completeze şi numărul de telefon pentru a putea fi contactate în vederea stabilirii comisiilor de supraveghere şi corectare.

Concursul începe la ora 9,00, elevii vor fi prezenţi în sală cu cel puţin 15 minute înainte de începerea concursului

Elevii câştigători vor fi premiaţi cu diplome de participare,cadrele didactice însoţitoare vor beneficia de adeverinţe necesare pentru completarea dosarului personal.

Rezultatele vor fi afişate pe site-ul dir\_vl@yahoogroups.com.

Se vor acorda: premii, menţiuni şi premii speciale în limita a 25% din numărul participanţilor precum şi diplome de participare tuturor elevilor.

Eventualele contestaţii se vor depune până în data de 13.05.2013. Soluţionarea acestora va avea loc până în data de 15.05.2013, când vor fi afişate şi rezultatele finale.

Juriul va fi format din: reprezentanţi ai Inspectoratului Judeţean Vâlcea, reprezentant al presei scrise locale, reprezentant al Fundaţiei non-guvernamentale World Vision România, cadre didactice de specialitate.

Organizarea acestui concurs se realizează cu sprijinul Asociaţiei Comunitare Orlesti care solicită fiecărui participant la concurs o donaţie de 10 lei.

Participarea la concurs presupune acordul cu cele menţionate mai sus.